Vidnojė
Vidnojė (rus. Видное) – miestas Rusijoje, Maskvos srityje, pietinis Maskvos priemiestis. Lenino rajono centras. Prateka Bitcos upelis. Geležinkelio stotis, miestas patenka į Maskvos viešojo transporto tinklą. Kokso gamyba, azoto, statybinių medžiagų, spiritinių gėrimų, konservų pramonė. Yra Šv. Jekaterinos vyrų vienuolynas, Šv. Jurgio cerkvė, Timochino-Salazkovo dvaro rūmai, istorinis-kultūrinis centras.